
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 158 
Τροποποίηση των προεδρικών διαταγμάτων 33/2011 «Δι¬ 
αδικασία αξιολόγησης και ελέγχου των επενδυτικών 
σχεδίων που υπάγονται στο ν. 3908/2011» (Α' 83) και 
35/2011 «Τρόπος υπολογισμού της ιδίας συμμετοχής 
του επενδυτή και καταβολής της ενίσχυσης για τις 
επενδύσεις που υπάγονται στο ν. 3908/2011» (Α' 88). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 11 παρ. 5, 9 παράγραφοι 4 και 5 περ. γ 
του ν. 3908/2011 «Ενίσχυση Ιδιωτικών Επενδύσεων για 
την Οικονομική Ανάπτυξη, την Επιχειρηματικότητα και 
την Περιφερειακή Συνοχή» (Α'8). 

β. Των άρθρων 8 παρ. 6 περ. δ' και 12 παρ. 1 του ν. 3908/ 
2011 όπως η τελευταία αυτή παράγραφος 1 τροποποιή¬ 
θηκε με την παρ. 2 του άρθρου 18 του ν. 4146/2013 (Α'90). 

γ. του π.δ. 117/2012 «Σύσταση, συγχώνευση και μετο- 
νομασία Γενικών Γραμματειών του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων» (Α'202). 

δ. Του άρθρου 12 παρ. 1 περ. β', υποπερ. αα' του Ν. 4146/ 
2013 «Διαμόρφωση Φιλικού Αναπτυξιακού Περιβάλλο¬ 
ντος για τις Στρατηγικές και Ιδιωτικές Επενδύσεις και 
άλλες διατάξεις» (Α'90). 

ε. Τ ου άρθρου μόνου παρ. 3 του ν.4083/2012 «Επείγουσες 
ρυθμίσεις επενδυτικών σχεδίων ν. 3908/2011 και π.δ. 33/ 
2011» (Α'189). 

στ. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα 
(άρθρο πρώτο του π.δ. 63/2005, Α'98)». 

ζ. Του π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 
του Υπουργείου Οικονομίας, Ανταγωνιστικότητας και 
Ναυτιλίας και Θαλασσίων Υποθέσεων, Νήσων και Αλιεί¬ 


ας στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γ ενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Διά Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς» (Α'147). 

η. Του π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α'141) όπως 
τροποποιήθηκε και ισχύει με το π.δ. 118/2013 (Α'152). 

θ. Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α'153). 

ι. Της υπ’ αριθ. 27857/ΔΙΘΕ/547/26-06-2013 κοινής από¬ 
φασης του Πρωθυπουργού και του Υπουργού Ανάπτυξης 
και Ανταγωνιστικότητας, «Ανάθεση αρμοδιοτήτων στον 
Υφυπουργό Ανάπτυξης και Ανταγωνιστικότητας, Πανα¬ 
γιώτη Μηταράκη» (Β'1653). 

κ. Της αριθ. Υ48/9-7-2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β'2105). 

2. Το γεγονός, ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθμ. 270/2013 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης, του αναπληρωτή Υπουργού Οικονομικών και 
του Υφυπουργού Ανάπτυξης και Ανταγωνιστικότητας, 
αποφασίζουμε: 

Άρθρο 1 

Τροποποίηση π.δ. 33/2011 

1. α. Όπου στο κείμενο του π.δ. 33/2011 (Α'83) αναφέ- 
ρεται η φράση «Διεύθυνση Εξυπηρέτησης Πολιτών και 
Επιχειρήσεων της Επιχειρησιακής Μονάδας Ανάπτυξης 
του Υπουργείου Οικονομίας, Ανταγωνιστικότητας και 
Ναυτιλίας», αντικαθίσταται από τη φράση «Διεύθυνση 
Οικονομίας και Τουριστικής Ανάπτυξης του Υπουργείου 
Μακεδονίας και Θράκης». 

β. Όπου στο κείμενο του π.δ. 33/2011 αναφέρονται οι 
φράσεις «Υπουργείο Οικονομίας, Ανταγωνιστικότητας 
και Ναυτιλίας» και «Υπουργός Οικονομίας, Ανταγωνιστι¬ 
κότητας και Ναυτιλίας», αντικαθίστανται από τις φρά¬ 
σεις «Υπουργείο Ανάπτυξης και Ανταγωνιστικότητας» 
και «Υπουργός Ανάπτυξης και Ανταγωνιστικότητας» 
αντίστοιχα. 

γ. Όπου στο κείμενο του π.δ. 33/2011 αναφέρονται 
οι φράσεις «Γενική Γραμματεία Επενδύσεων και Ανά¬ 
πτυξης» και «Γενικός Γραμματέας Επενδύσεων και 
Ανάπτυξης», αντικαθίσταται από τις φράσεις «Γενική 
Γραμματεία Στρατηγικών και Ιδιωτικών Επενδύσεων» 
και «Γενικός Γραμματέας Στρατηγικών και Ιδιωτικών 
Επενδύσεων». 

δ. Ως Αυτοτελές Γ ραφείο Εξυπηρέτησης Επενδυτών 
της περ. α' της παρ. 1 του άρθρου 1 του π.δ. 33/2011, 
νοείται εφεξής το Τμήμα Ενημέρωσης Επενδυτών και 
Επικοινωνίας που συστήθηκε με το άρθρο 12 παρ. 1 περ. 
β'υποπερ. αα’ στοιχ. νί του ν. 4146/2013. 

2. Το πρώτο εδάφιο της παραγράφου 2 του άρθρου 2 
του π.δ. 33/2011 αντικαθίσταται ως ακολούθως: 

«Την ευθύνη για την ανάπτυξη, διαχείριση και λειτουρ¬ 
γία του ΠΣΚΕ - Επ. έχει η Γ ενική Διεύθυνση Ιδιωτικών 
Επενδύσεων της Γ ενικής Γ ραμματείας Στρατηγικών και 
Ιδιωτικών Επενδύσεων του Υπουργείου Ανάπτυξης και 
Ανταγωνιστικότητας, η οποία, σε συνεργασία με την 
Μονάδα Οργάνωσης της Διαχείρισης Αναπτυξιακών 
Προγραμμάτων Α.Ε. (ΜΟΔ Α.Ε.), ή άλλου κατάλληλου 
φορέα που διαθέτει αποδεδειγμένα την κατάλληλη τε¬ 
χνογνωσία και εμπειρία και ο οποίος ορίζεται με απόφα¬ 
ση του Υπουργού Ανάπτυξης και Ανταγωνιστικότητας, 
μεριμνά για την διασφάλιση της τεχνολογικής αρτιότη¬ 
τας, υποστήριξης και συντήρησης του συστήματος και 
τον συνεχή εκσυγχρονισμό του σύμφωνα με το ισχύον 
θεσμικό πλαίσιο.» 

3. Η παράγραφος 4 του άρθρου 2 του π.δ. 33/2011 
αντικαθίσταται ως ακολούθως: 

«Οι επενδυτές υποχρεούνται να καταχωρίζουν στο 
Πληροφοριακό Σύστημα τις αιτήσεις και τις λοιπές προ- 
βλεπόμενες από τον νόμο αναφορές (δηλώσεις, γνω¬ 
στοποιήσεις κ.λπ.) και να υποβάλλουν αυτά ηλεκτρονικά 
στην αρμόδια υπηρεσία. Αιτήσεις που δεν έχουν υπο¬ 
βληθεί και ηλεκτρονικά στο ΠΣΚΕ-Επ, δεν εξετάζονται. 

Εάν εξαιτίας διαπιστωμένων τεχνικών προβλημάτων 
του ΠΣΚΕ-Επ. δεν είναι δυνατή η ηλεκτρονική υποβολή 
των ανωτέρω αιτήσεων και αναφορών, οι αρμόδιες υπη¬ 
ρεσίες τις παραλαμβάνουν σε έντυπη μορφή, σύμφωνα 
με σχετικές οδηγίες που θα αναρτώνται στην ιστοσε¬ 
λίδα της παραγράφου 5 του άρθρου 1 του παρόντος.» 

4. Η παράγραφος 1 του άρθρου 3 του π.δ. 33/2011 
αντικαθίσταται ως ακολούθως: 

«1. Υποβολή επενδυτικών σχεδίων. 

Οι αιτήσεις για την υπαγωγή όλων των επενδυτικών 
σχεδίων στις διατάξεις του ν. 3908/2011 υποβάλλονται 
σύμφωνα με τις διατάξεις της παρ. 1 του άρθρου 8 του 
ιδίου νόμου, όπως ισχύει.» 


5. Η περ. Β' της παραγράφου 2 του άρθρου 3 του π.δ. 
33/2011 αντικαθίσταται ως ακολούθως: 

«β. Ηλεκτρονική υποβολή: 

Ο φορέας της επένδυσης υποβάλλει στο Πληροφο¬ 
ριακό Σύστημα Κρατικών Ενισχύσεων (ΠΣΚΕ-Επ.) του 
Υπουργείου Ανάπτυξης και Ανταγωνιστικότητας όλα 
τα δικαιολογητικά και τεχνοοικονομικά στοιχεία, όπως 
ορίζονται στην προβλεπόμενη απόφαση του άρθρου 9 
παρ. 3 του νόμου 3908/2011. 

Τα δικαιολογητικά που δεν μπορούν να επισυναφθούν 
ως ηλεκτρονικά αρχεία κειμένου, αρχεία επεξεργασίας 
λογιστικών φύλλων ή σε μορφή αρχείου .ράΐ, σαρώνο¬ 
νται ηλεκτρονικά και υποβάλλονται ως αρχεία εικόνας 
(ίΡ9 ή ·9ίί) ή Με οποιονδήποτε άλλον τρόπο υποδεικνύε¬ 
ται με σχετικές οδηγίες που θα αναρτώνται στην ιστο¬ 
σελίδα της παραγράφου 5 του άρθρου 1 του παρόντος. 

6. Η υποπερ. α της περ. I της παραγράφου 1 του άρ¬ 
θρου 4 του π.δ. 33/2011 αντικαθίσταται ως ακολούθως: 

«α. Με ευθύνη της αρμόδιας κατά περίπτωση Υπηρε¬ 
σίας του άρθρου 11 παρ. 1 του ν. 3908/2011, κάθε επεν¬ 
δυτικό σχέδιο ελέγχεται αν πληροί τις προϋποθέσεις 
της παραγράφου 1 του άρθρου 9 του νόμου 3908/2011. 
Αν διαπιστωθεί ότι συντρέχουν οι προϋποθέσεις αυτές, 
το επενδυτικό σχέδιο αξιολογείται κατά τα οριζόμενα 
στην περίπτωση II. Διαφορετικά εκδίδεται αιτιολογημέ¬ 
νη απορριπτική απόφαση του προϊσταμένου της αρμό¬ 
διας Υπηρεσίας, η οποία αναρτάται στο ΠΣΚΕ-Επ. και 
κοινοποιείται στον φορέα του επενδυτικού σχεδίου με 
αποστολή στη διεύθυνση ηλεκτρονικού ταχυδρομείου 
που δήλωσε κατά την εγγραφή του στο ΠΣΚΕ-Επ.» 

7. Στο άρθρο 4 του π.δ.33/2011 στο οποίο έχει ήδη προ¬ 
στεθεί, με την παρ. 4 του άρθρου μόνου του ν. 4083/2012, 
παρ. 2 και η υφιστάμενη παράγραφος 2 αναριθμήθηκε 
σε παράγραφο 3, προστίθεται νέα παράγραφος 4 ως 
ακολούθως: 

«4. Με απόφαση του Υπουργού Ανάπτυξης και Αντα¬ 
γωνιστικότητας δύνανται να ρυθμίζονται επιμέρους λε¬ 
πτομέρειες εφαρμογής που αφορούν στη διαδικασία 
αξιολόγησης επενδυτικών σχεδίων στο πλαίσιο του 
παρόντος άρθρου.» 

8. Η παράγραφος 1 του άρθρου 5 του π.δ. 33/2011 
αντικαθίσταται ως ακολούθως: 

«1. Κατά της απορριπτικής απόφασης του άρθρου 4 
παρ. 1 περ. I του παρόντος επιτρέπεται ένσταση εντός 
αποκλειστικής προθεσμίας δέκα ημερών από την απο¬ 
στολή της απόφασης στη διεύθυνση ηλεκτρονικού τα¬ 
χυδρομείου που δήλωσε ο φορέας του επενδυτικού 
σχεδίου κατά την εγγραφή του στο ΠΣΚΕ-Επ.» 

9. Η παράγραφος 2 του άρθρου 5 του π.δ. 33/2011 
αντικαθίσταται ως ακολούθως: 

«2. Με απόφαση των Οργάνων της παραγράφου 4 του 
άρθρου 11 του νόμου 3908/2011 συγκροτείται κατ’ έτος 
επιτροπή ενστάσεων από πέντε μέλη και τους νόμιμους 
αναπληρωτές τους, που προέρχονται από τον αρμόδιο 
φορέα υπαγωγής της επένδυσης με υπηρεσιακή εμπει¬ 
ρία στον τομέα των επενδύσεων, για την εξέταση των 
ενστάσεων της προηγουμένης παραγράφου και την 

υποβολή σχετικής εισήγησης στα ανωτέρω Όργανα, 
τα οποία αποφαίνονται οριστικά. Η διαδικασία αυτή 
ολοκληρώνεται εντός δέκα πέντε ημερών από την ημε¬ 
ρομηνία υποβολής της ένστασης.» 

10. Η παράγραφος 5 του άρθρου 5 του π.δ. 33/2011 
αντικαθίσταται ως ακολούθως: 

«Οι Ενστάσεις υποβάλλονται ηλεκτρονικά και, αν συ¬ 
νοδεύονται από δικαιολογητικά, υποβάλλονται και σε 
έντυπη μορφή, εντός της προβλεπόμενης στις παραγρά¬ 
φους 1 και 3 του παρόντος προθεσμίας. Εάν, εξαιτίας 
διαπιστωμένων τεχνικών προβλημάτων του ΠΣΚΕ-Επ., 
δεν είναι δυνατή η ηλεκτρονική υποβολή των Ενστά¬ 
σεων, οι αρμόδιες υπηρεσίες τις παραλαμβάνουν σε 
έντυπη μορφή, μαζί με τα δικαιολογητικά που τυχόν 
τις συνοδεύουν, σύμφωνα με σχετικές οδηγίες που θα 
αναρτώνται στην ιστοσελίδα της παραγράφου 5 του 
άρθρου 1 του παρόντος.» 

11. Στο άρθρο 5 του π.δ.33/2011, στο οποίο έχουν 
προστεθεί ήδη παράγραφοι 6 και 7 με την παρ. 3 του 
άρθρου μόνου του ν. 4083/2012, προστίθεται νέα παρά¬ 
γραφος 8, ως ακολούθως: 

«8. Με απόφαση του Υπουργού Ανάπτυξης και Αντα¬ 
γωνιστικότητας δύνανται να ρυθμίζονται επιμέρους λε¬ 
πτομέρειες εφαρμογής που αφορούν στη διαδικασία 
υποβολής και εξέτασης ενστάσεων στο πλαίσιο του 
παρόντος άρθρου.» 

12. Η περ. β' της παραγράφου 2 του άρθρου 6 του π.δ. 
33/2011 αντικαθίσταται ως ακολούθως: 

«β. Για τα μη επιλεγόμενα επενδυτικά σχέδια εκδίδο- 
νται ατομικές αιτιολογημένες απορριπτικές αποφάσεις, 
οι οποίες κοινοποιούνται στους ενδιαφερομένους με 
αποστολή στη διεύθυνση ηλεκτρονικού ταχυδρομείου 
που δηλώνουν κατά την εγγραφή τους στο ΠΣΚΕ-Επ.» 

13. Η παράγραφος 1 του άρθρου 8 του π.δ. 33/2011 
αντικαθίσταται ως ακολούθως: 

«1. Προθεσμία ολοκλήρωσης 

Η προθεσμία για την ολοκλήρωση των επενδυτικών 
σχεδίων, που υπάγονται στις διατάξεις του νόμου 
3908/2011, ορίζεται στα τρία έτη με ημερομηνία έναρξης 
την ημερομηνία έκδοσης των αποφάσεων υπαγωγής 
τους. 

Οι φορείς επενδυτικών σχεδίων, που έχουν υπαχθεί 
στο ν.3908/2011 και ο χρόνος υλοποίησής τους στην 
οικεία απόφαση υπαγωγής ορίσθηκε μικρότερος των 
τριών ετών, δύνανται να υποβάλλουν έντυπη αίτηση 
προς τα αρμόδια όργανα για την τροποποίηση της 
απόφασης υπαγωγής ως προς το χρόνο υλοποίησης 
προκειμένου να εξαντλείται η τριετία.» 

14. Η περ. α' της παραγράφου 3 του άρθρου 8 του π.δ. 
33/2011 αντικαθίσταται ως ακολούθως: 

«α. Οι αποφάσεις υπαγωγής των επενδυτικών σχε¬ 
δίων, μπορούν μετά από αίτηση των φορέων τους, να 
τροποποιούνται σύμφωνα με τα προβλεπόμενα στις 
διατάξεις του άρθρου 14Β του ν. 3908/2011, όπως ισχύει 
και υπό την προϋπόθεση ότι δεν επέρχεται αύξηση του 
επιχορηγούμενου προϋπολογισμού, ούτε αύξηση του 
ύψους του ποσού της ενίσχυσης που εγκρίθηκε αρχικά. 


Περίληψη των εν λόγω αποφάσεων δημοσιεύεται στην 
Εφημερίδα της Κυβερνήσεως.» 

15. Η περ. β' της παραγράφου 1 του άρθρου 9 του π.δ. 
33/2011 αντικαθίσταται ως ακολούθως: 

«β. Η ολοκλήρωση του επενδυτικού σχεδίου δύναται να 
πιστοποιηθεί και σε περίπτωση διαφοροποιήσεων από 
το αρχικά εγκεκριμένο φυσικό και οικονομικό αντικείμε¬ 
νο, εφόσον έχουν τηρηθεί οι διατάξεις του άρθρου 14Β 
του ν. 3908/2011 όπως ισχύει. Με την απόφαση για την 
πιστοποίηση της ολοκλήρωσης δεν δύναται να επέλθει 
αύξηση του επιχορηγούμενου προϋπολογισμού, ούτε 
αύξηση του ύψους του ποσού της ενίσχυσης που εγκρί- 
θηκε αρχικά.» 

16. Η παράγραφος 3 του άρθρου 10 του π.δ. 33/2011 
αντικαθίσταται ως ακολούθως: 

«3. Για την εκπλήρωση του σκοπού αυτού έλεγχος 
μπορεί να ενεργείται οποτεδήποτε. Τακτικός έλεγχος 
ενεργείται μετά από αίτηση του φορέα του επενδυτικού 
σχεδίου συνοδευόμενη από τα αναγκαία δικαιολογητικά 
που ορίζονται στην προβλεπόμενη από την παράγραφο 
6 του άρθρου 11 του νόμου 3908/2011 απόφαση, προ¬ 
κειμένου να πιστοποιηθεί είτε ότι έχει υλοποιηθεί η 
επένδυση σε ποσοστό τουλάχιστον 50%, είτε ότι έχει 
ολοκληρωθεί και έχει αρχίσει η παραγωγική λειτουργία 
της. Το Όργανο Ελέγχου συγκροτείται εντός μηνάς από 
την ημερομηνία υποβολής της αίτησης του φορέα του 
επενδυτικού σχεδίου, εφόσον η αίτηση αυτή συνοδεύε¬ 
ται από το σύνολο των αναγκαίων δικαιολογητικών που 
ορίζονται στην προβλεπόμενη από την παράγραφο 6 
του άρθρου 11 του νόμου 3908/2011 απόφαση. Όταν η αί¬ 
τηση περιλαμβάνει και αίτημα για καταβολή ενίσχυσης, 
εφαρμόζονται οι διατάξεις του άρθρου 9 παρ.3 περ. α' 
του παρόντος ως προς τον επιτόπιο έλεγχο.» 

17. Στην παράγραφο 6 του άρθρου 10 του π.δ.33/2011 
προστίθεται περίπτωση γ' ως ακολούθως: 

«γ. σε επενδυτικό φορέα, του οποίου έχουν αξιολο¬ 
γήσει, κατά τις διατάξεις του άρθρου 4 του παρόντος, 
το υπό έλεγχο επενδυτικό σχέδιο.» 

18. Η παρ. 7 του άρθρου 10 του π.δ. 33/2011 τροποποι¬ 
είται ως ακολούθως: 

«7. Καθένα από τα μέλη του Οργάνου Ελέγχου ασκεί 
το ελεγκτικό έργο που του ανατέθηκε. Μετά το πέρας 
του ελέγχου, συντάσσεται έκθεση, σύμφωνα με τον 
Οδηγό Ελέγχου Επενδύσεων της παραγράφου 3 του 
άρθρου 11 του παρόντος. Η έκθεση ελέγχου, στην οποία 
περιέχονται τα αποτελέσματα αυτού και οι επ’ αυτών 
εισηγήσεις των μελών του Οργάνου Ελέγχου, υπογρά¬ 
φεται από τα μέλη αυτά και υποβάλλεται ηλεκτρονικά 
και σε έντυπη μορφή στην αρμόδια υπηρεσία της παρ. 
1 του άρθρου 11 του ν. 3908/2011.» 

19. Στο άρθρο 10 του πδ.33/2011 προστίθεται νέα πα¬ 
ράγραφος 10 ως ακολούθως: 

«10. Με απόφαση του Υπουργού Ανάπτυξης και Αντα¬ 
γωνιστικότητας δύνανται να ρυθμίζονται επιμέρους λε¬ 
πτομέρειες εφαρμογής που αφορούν στη διαδικασία 
ελέγχου επενδυτικών σχεδίων στο πλαίσιο του παρό¬ 
ντος άρθρου.» 

20. Οι παράγραφοι 2 του άρθρου 7 του π.δ. 33/2011 και 
2 του άρθρου 11 του π.δ. 33/2011 καταργούνται. 

Αρθρο 2 

Τροποποίηση π.δ. 35/2011 

1. Το άρθρο 1 του π.δ. 35/2011 (Α'88) αντικαθίσταται 
ως εξής: 

«Αρθρο 1 

Τρόπος καταβολής των ενισχύσεων 

1. Καταβολή της επιχορήγησης κεφαλαίου. 

Το ποσό της επιχορήγησης κεφαλαίου καταβάλλεται 
με απόφαση των κατά το άρθρο 11 παρ. 4 του ν. 3908/ 
2011 αρμοδίων οργάνων, ως εξής: 

α. Ποσό που δεν μπορεί να υπερβαίνει το 50% της 
προβλεπόμενης στη σχετική απόφαση υπαγωγής επι¬ 
χορήγησης, δύναται να καταβληθεί ως προκαταβολή 
στον φορέα της επένδυσης μετά από αίτησή του. Για 
τον σκοπό αυτό οφείλει να προσκομίσει εγγυητική επι¬ 
στολή, προσαυξημένη κατά ποσοστό 10% του ποσού 
της προκαταβολής, από πιστωτικά ιδρύματα ή άλλα 
νομικά πρόσωπα που λειτουργούν νόμιμα στα κράτη - 
μέλη της Ευρωπαϊκής Ένωσης και έχουν, σύμφωνα με 
την ισχύουσα νομοθεσία, το δικαίωμα αυτό, συμπερι- 
λαμβανομένης της ανώνυμης εταιρείας «Εθνικό Ταμείο 
Επιχειρηματικότητας και Ανάπτυξης Α.Ε.» (ΕΤΕΑΝ). Η 
προκαταβολή αποτελεί μέρος της συνολικά καταβαλ¬ 
λόμενης επιχορήγησης. 

β. Η προσκομισθείσα εγγυητική επιστολή επιστρέφε- 
ται στο φορέα της επένδυσης κατόπιν σχετικού αιτήμα¬ 
τος του και εφόσον έχει πιστοποιηθεί από το αρμόδιο 
όργανο ελέγχου, που προβλέπεται στο άρθρο 10 του 
π.δ. 33/2011, η υλοποίηση του επενδυτικού σχεδίου κα¬ 
θώς και η κάλυψη της ιδίας συμμετοχής σε ποσοστό 
τουλάχιστον 50%. 

γ. Το υπόλοιπο ποσό της επιχορήγησης καταβάλλεται 
μετά την πιστοποίηση της ολοκλήρωσης της επένδυ¬ 
σης και της έναρξης της παραγωγικής λειτουργίας της 
από το αρμόδιο όργανο ελέγχου, που αναφέρεται στην 
ανωτέρω περ. β'. 

δ. Στις περιπτώσεις μη καταβολής προκαταβολής της 
επιχορήγησης: 

δα. ποσό που ανέρχεται σε ποσοστό 50% της προβλε¬ 
πόμενης στη σχετική απόφαση υπαγωγής επιχορήγησης 
καταβάλλεται στο φορέα της επένδυσης κατόπιν αιτή¬ 
ματος του και εφόσον έχει πιστοποιηθεί από το αρμόδιο 
όργανο ελέγχου, που αναφέρεται στην ανωτέρω περί¬ 
πτωση β', η υλοποίηση ίσου τουλάχιστον ποσοστού της 
επένδυσης καθώς και η κάλυψη της ιδίας συμμετοχής 
από το φορέα της επένδυσης σε ποσοστό ίσο τουλά¬ 
χιστον με αυτό της υλοποίησης της επένδυσής του. 

δβ. το υπόλοιπο ποσό της επιχορήγησης καταβάλλε¬ 
ται μετά την πιστοποίηση της ολοκλήρωσης της επέν¬ 
δυσης και της έναρξης της παραγωγικής λειτουργίας 
της από το αρμόδιο όργανο ελέγχου, που αναφέρεται 
στην ανωτέρω περίπτωση β'. 

2. Εναλλακτικά από τη δημοσίευση του νόμου 
4146/2013 και έως την 31-12-2014, προθεσμία που μπορεί 


να παραταθεί με απόφαση του Υπουργού Ανάπτυξης 
και Ανταγωνιστικότητας, το ποσό της επιχορήγησης 
κεφαλαίου δύναται να καταβάλλεται με απόφαση των 
κατά το άρθρο 11 παρ. 4 του ν. 3908/2011 αρμοδίων 
οργάνων, ως εξής: 

α. Ποσό που μπορεί να ανέρχεται σε ποσοστό άνω 
του 50% έως και 100% της προβλεπόμενης στη σχετική 
απόφαση υπαγωγής επιχορήγησης, δύναται να κατα¬ 
βληθεί ως προκαταβολή στον φορέα της επένδυσης 
μετά από αίτηση του. Για τον σκοπό αυτό ο φορέ¬ 
ας της επένδυσης οφείλει να προσκομίσει εγγυητική 
επιστολή, προσαυξημένη κατά ποσοστό 10% επί του 
αιτηθέντος ποσού της προκαταβολής, εκδοθείσα από 
πιστωτικά ιδρύματα ή άλλα νομικά πρόσωπα που λει¬ 
τουργούν νόμιμα στα κράτη - μέλη της Ευρωπαϊκής 
Ένωσης και έχουν, σύμφωνα με την ισχύουσα νομοθεσία, 
το δικαίωμα αυτό. Από τα νομικά πρόσωπα του προη¬ 
γούμενου εδαφίου εξαιρείται ρητά η ανώνυμη εταιρεία 
«Εθνικό Ταμείο Επιχειρηματικότητας και Ανάπτυξης 
Α.Ε.» (Ε.Τ.Ε.ΑΝ. Α.Ε.), εγγυητικές επιστολές εκδόσεως 
της οποίας γίνονται δέκτες άπαξ ανά επενδυτικό σχέδιο 
και για προκαταβολή ποσού που ανέρχεται σε ποσοστό 
έως και 50% της προβλεπόμενης στη σχετική απόφα¬ 
ση υπαγωγής επιχορήγησης. Οι εγγυητικές επιστολές, 
αν δεν είναι διατυπωμένες στην ελληνική γλώσσα, θα 
συνοδεύονται από επίσημη μετάφραση και επικύρωση 
του πρωτοτύπου. Η ανωτέρω προκαταβολή είναι ίση 
με το αιτηθέν ποσοστό προκαταβολής της εγκριθείσας 
επιχορήγησης, αποτελώντας μέρος ή, σε περίπτωση 
προκαταβολής ποσοστού 100%, το σύνολο της εγκρι- 
θείσας επιχορήγησης. 

β. Οι εγγυητικές επιστολές που προσκομίζονται από 
το φορέα της επένδυσης για την καταβολή προκατα¬ 
βολής ποσοστού 50% και άνω της προβλεπόμενης στη 
σχετική απόφαση υπαγωγής επιχορήγησης, επιστρέ- 
φονται κατόπιν σχετικού αιτήματος του και εφόσον 
έχει πιστοποιηθεί από το αρμόδιο όργανο ελέγχου, που 
προβλέπεται στο άρθρο 10 του π.δ. 33/2011 όπως ισχύει, 
ότι συντρέχουν σωρευτικά οι ακόλουθες προϋποθέσεις: 

βα. το ποσοστό υλοποίησης του επενδυτικού σχεδίου 
ανέρχεται σε ποσοστό ίσο τουλάχιστον με το ποσοστό 
της καταβληθείσας προκαταβολής της επιχορήγησης 
και 

ββ. το ποσοστό κάλυψης της ίδιας συμμετοχής από 
το φορέα της επένδυσης ανέρχεται σε ποσοστό ίσο 
τουλάχιστον με το ποσοστό της καταβληθείσας προ¬ 
καταβολής της επιχορήγησης. 

γ. Στις περιπτώσεις που δεν έχει καταβληθεί προκα¬ 
ταβολικά το σύνολο της προβλεπόμενης στη σχετική 
απόφαση υπαγωγής επιχορήγησης, το υπόλοιπο αυτής 
καταβάλλεται στο φορέα της επένδυσης: 

γα. είτε μετά την πιστοποίηση ολοκλήρωσης της επέν¬ 
δυσης και της έναρξης της παραγωγικής λειτουργίας 
της από το αρμόδιο όργανο ελέγχου, που αναφέρεται 
στην ανωτέρω περίπτωση γ', 

γβ. είτε με την προσκόμιση νέας Εγγυητικής Επιστο¬ 
λής ποσού ίσου με το υπολειπόμενο ποσό της αναλο- 

γούσας επιχορήγησης, σύμφωνα με τους όρους της περ. 
α' της παρούσας παραγράφου. Η εγγυητική επιστολή 
του προηγούμενου εδαφίου επιστρέφεται κατόπιν αι¬ 
τήματος του φορέα της επένδυσης, μετά την πιστοποί¬ 
ηση ολοκλήρωσης της επένδυσης και της έναρξης της 
παραγωγικής λειτουργίας της από το αρμόδιο όργανο 
ελέγχου, που αναφέρεται στην ανωτέρω περίπτωση γ'. 

δ. Οι εγγυητικές επιστολές της παραγράφου αυτής 
μπορεί να εκδίδονται από τις τράπεζες και με την αί¬ 
ρεση ότι το ποσό της προκαταβολής θα κατατίθεται 
απευθείας σε δεσμευμένο από την τράπεζα λογαριασμό. 

ε. Στις περιπτώσεις που έχει προκαταβληθεί ποσό 
επιχορήγησης που είναι μεγαλύτερο από αυτό που 
οριστικοποιείται με την απόφαση ολοκλήρωσης και 
έναρξης της παραγωγικής λειτουργίας της επένδυσης, 
η εγγυητική επιστολή εκπίπτει κατά το υπερβάλλον 
αυτό ποσό και το ποσό της έκπτωσης επιστρέφεται 
στο Δημόσιο με τον τρόπο που θα προσδιορίζεται σε 
επιστολή της αρμόδιας Υπηρεσίας προς τον εκδότη της 
εγγυητικής επιστολής. 

3. Καταβολή επιδοτήσεων χρηματοδοτικής μίσθωσης 

α. Η επιδότηση χρηματοδοτικής μίσθωσης καταβάλ¬ 
λεται εφόσον το σύνολο του μισθωμένου εξοπλισμού 
βάσει της σύμβασης χρηματοδοτικής μίσθωσης έχει 
εγκατασταθεί στη μονάδα. Η εγκατάσταση πιστοποι¬ 
είται από το αρμόδιο όργανο ελέγχου, που αναφέρεται 
στην περίπτωση β' της παρ. 1 του παρόντος άρθρου. 

β. Η επιδότηση καταβάλλεται μετά την εκάστοτε 
πληρωμή των δόσεων του μισθώματος εκ μέρους του 
φορέα της επένδυσης. Το ποσό που καταβάλλεται υπο¬ 
λογίζεται επί της αξίας απόκτησης του εξοπλισμού, το 
οποίο εμπεριέχεται στις καταβαλλόμενες δόσεις, σύμ¬ 
φωνα με τα ποσοστά ενισχύσεων του άρθρου 5 του ν. 
3908/2011. Αν η σύμβαση της χρηματοδοτικής μίσθωσης 
προβλέπει καταβολή των δόσεων του μισθώματος σε 
διαστήματα μικρότερα του τριμήνου, η καταβολή της 
επιδότησης γίνεται ανά τρίμηνο. 

4. Απαγόρευση εκχώρησης - Εξαιρέσεις 

Η επιχορήγηση καταβάλλεται απευθείας στον φορέα 
της επένδυσης και δεν επιτρέπεται η εκχώρηση της σε 
τρίτους. Κατ' εξαίρεση, είναι δυνατή η εκχώρηση μέρους 
ή του συνόλου του ποσού της επιχορήγησης σε τράπε¬ 
ζες για την παροχή βραχυπρόθεσμου δανείου ισόποσου 
της εκχωρούμενης επιχορήγησης, που χρησιμοποιείται 
για την υλοποίηση της επένδυσης. Σε αυτές τις πε¬ 
ριπτώσεις η καταβολή του ποσού της επιχορήγησης 
γίνεται απευθείας στην τράπεζα με την οποία έχει υπο¬ 
γράφει η σύμβαση εκχώρησης, εφόσον κάθε φορά έχει 
εκταμιευθεί τουλάχιστον ισόποσο της καταβαλλόμενης 
επιχορήγησης τμήμα του βραχυπρόθεσμου αυτού δα¬ 
νείου και μέχρι την κάλυψη του ποσού της εκχώρησης. 

5. Δικαιολογητικά καταβολής των ενισχύσεων 

Τα απαιτούμενα δικαιολογητικά για την καταβολή της 
επιχορήγησης κεφαλαίου και της επιδότησης χρηματο¬ 
δοτικής μίσθωσης είναι τα εξής: 

α. Φορολογική ενημερότητα (άρθρο 9 παρ. 1 περ. β' 
υποπερ. βα του ν. 3908/2011). 


β. Ασφαλιστική ενημερότητα (άρθρο 9 παρ. 1 περ. β' 
υποπερ. βα του ν. 3908/2011). 

γ. Πιστοποιητικό περί μη πτωχεύσεως από το Πρω¬ 
τοδικείο (άρθρο 9 παρ. 1 περ. β' υποπερ. βγ του ν. 
3908/2011). 

δ. Τιμολόγιο ενίσχυσης (άρθρο 12 παρ. 3 του Κώδικα 
Βιβλίων και Στοιχείων - π.δ. 186/1992, Α' - 84). 

ε. Καταστατικό σύστασης της εταιρείας και τυχόν 
τροποποιήσεις αυτού. 

στ. Αντίγραφο απόφασης του διοικούντος οργάνου 
που ορίζει τον τραπεζικό λογαριασμό στον οποίο θα 
κατατίθεται το ποσόν της ενίσχυσης. 

ζ. Αν γίνει εκχώρηση της επιχορήγησης επί πλέον: 

ζα) βεβαίωση της Τράπεζας για το ποσό που έχει 
χορηγηθεί έναντι εκχώρησης. 

ζβ) έγγραφο της Τράπεζας στο οποίο δηλώνεται ο 
λογαριασμός που θα κατατεθεί το ποσό της επιχορή¬ 
γησης.» 

2. Η περ. β' της παρ. 1 του άρθρου 2 του ΠΔ 35/2011 
τροποποιείται ως εξής: 

«β. Για τα Γ ενικά Επενδυτικά Σχέδια (άρθρο 6 του ν. 
3908/2011, όπως αυτό αντικαταστάθηκε με το άρθρο 18 
παρ. 4 του ν. 4146/2013) η Ίδια Συμμετοχή υπολογίζεται 
στο σύνολο των ενισχυόμενων δαπανών αυτών.» 

3. Στο τέλος της περ. β' της παρ. 2 του άρθρου 2 του 
π.δ. 35/2011 προστίθενται εδάφια ως εξής: 

«Ειδικά για την Ιδιωτική Κεφαλαιουχική Εταιρεία (Ι.Κ.Ε.) 
του ν. 4072/2012 (Α'86), ως'Ιδια Συμμετοχή νοούνται μόνο 
οι κεφαλαιακές εισφορές σε μετρητά, αποκλεισμένων 
των κεφαλαιακών εισφορών σε είδος, των εξωκεφα- 
λαιακών εισφορών και εγγυητικών εισφορών (άρθρα 76 
έως 79 ν. 4072/2012). 

Επί επενδυτικών σχεδίων που έχουν υπαχθεί στις 
διατάξεις του ν. 3908/2011, όπως ισχύει, είναι δυνατή 
η κάλυψη της απαιτούμενης Ίδιας Συμμετοχής με έκ¬ 
δοση μετοχών υπέρ το άρτιο, δίχως να απαιτείται με¬ 
τοχοποίησή τους και καταβολή φόρου συγκέντρωσης 
κεφαλαίων.» 

4. Στο τέλος της περ. γ' της παρ. 2 του άρθρου 2 του 
ΠΔ 35/2011 προστίθενται εδάφια ως εξής: 

«Ειδικά για την Κοινωνική Συνεταιριστική Επιχείρη¬ 
ση του ν. 4019/2011 (Α'216) και συμπληρωματικά στα 
αναφερόμενα στα προηγούμενα εδάφια της παρούσης 
περίπτωσης γ' σχετικά με τους υφιστάμενους Συνε¬ 
ταιρισμούς, ως'Ιδια Συμμετοχή νοούνται σωρευτικά με 
μία από τις δύο προβλεπόμενες ανωτέρω περιπτώσεις 
(δηλ. αύξηση κεφαλαίου ή σχηματιζόμενο αποθεματικό) 
οι δωρεές τρίτων ή τα έσοδα από την αξιοποίηση της 
περιουσίας της (άρθρο 8 ν. 4019/2011). Τόσο οι δωρεές 
τρίτων, όσο και τα έσοδα από την αξιοποίηση της περι¬ 
ουσίας, πρέπει να έχουν πραγματοποιηθεί μέσα στους 
τελευταίους δώδεκα μήνες από την ημερομηνία υποβο¬ 
λής της αίτησης υπαγωγής του επενδυτικού σχεδίου και 
υπό την προϋπόθεση ότι, κατά τον χρόνο υποβολής της 
αίτησης υπαγωγής, το κεφάλαιο αυτό αποδεδειγμένα 
υφίσταται σε μετρητά και δεν έχει αναλωθεί.» 

5. Στην παρ. 2 του άρθρου 2 του ΠΔ 35/2011 προστί¬ 
θενται περιπτώσεις δ', ε'και στ'ως εξής: 

«δ. Ομάδες Παραγωγών (Ο.Π.) επενδυτικά σχέδια 
των οποίων έχουν ήδη υπαχθεί στις διατάξεις του ν. 
3908/2011 κατά την έναρξη ισχύος του ν. 4171/2013 (άρ¬ 
θρο 1 ν. 4015/2011 (Α'210) με την επιφύλαξη της περ. α' 
της παρ. 3 του άρθρου τρίτου του ν. 4171/2013 (Α'166). 

Ιδια Συμμετοχή νοούνται για τη μεν νεοϊδρυόμενη Ο.Π. 
οι καταβεβλημένες χρηματικές εισφορές στο επιχειρη¬ 
σιακό ταμείο της, για δε την υφιστάμενη το ποσό της 
αύξησης της χρηματικής εισφοράς των μελών της, μετά 
από σχετική τροποποίηση του καταστατικού της με 
απόφαση της γενικής της συνέλευσης, προκειμένου να 
διατεθεί για το σκοπό υλοποίησης του υποβληθέντος 
επενδυτικού σχεδίου, ενέργειες που πρέπει συμπλη¬ 
ρωματικά να τεκμηριώνονται και με επίσημα τραπεζικά 
έγγραφα. 

Η αύξηση της χρηματικής εισφοράς των μελών της 
Ο.Π. πρέπει να γίνεται μετά την υποβολή της αίτησης 
υπαγωγής του επενδυτικού σχεδίου στις διατάξεις του 
ν.3908/2011. 

ε. Αγροτικές Εταιρικές Συμπράξεις (Α.Ε.Σ.) (άρθρο 6 
παρ 1 ν.4015/2011). 

Για τηνΊδια Συμμετοχή των Α.Ε.Σ. ως ανωνύμων εται¬ 
ρειών ισχύουν τα οριζόμενα στην περ. β' της παρούσας 
παραγράφου, όπως τροποποιήθηκε και ισχύει για τις 
Εταιρείες. 


στ. Συνεταιριστικές Εταιρείες (Σ.Ε.) (άρθρο 32 παρ 1 
ν.2810/2000). 

Για τηνΊδια Συμμετοχή των Σ.Ε. ως ανωνύμων εται¬ 
ρειών ή εταιρειών περιορισμένης ευθύνης, ισχύουν τα 
οριζόμενα στην περ. β' της παρούσας παραγράφου, 
όπως τροποποιήθηκε και ισχύει για τις Εταιρείες, με 
την επιφύλαξη των οριζομένων στην παρ. 7 του άρθρου 
19 του ν. 4015/2011 (Α'210), οπότε ισχύουν τα οριζόμενα 
στην περ. ε'της παρούσας παραγράφου.» 

Άρθρο 3 

Η ισχύς του παρόντος Προεδρικού Διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Ανάπτυξης και Ανταγωνιστικότητας 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Οκτωβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΠΑΝΑΓΙΩΤΗΣ ΜΗΤΑΡΑΚΗΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήϋρ://νννννν.βί.9Γ - β-πιαΐΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10025007 1 1 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































